Hovedveien mellom Lusaka og Lilongwe, med den historiske Luangwabrua er den eneste hovedveien som krysser elva. Litt oppstrøms fra brua kommer Lunsemfwa, den eneste større sideelva, inn fra vest. De nederste 100 kilometrene danner elva grensa mellom Zambia og Mosambik, og ved munningen møtes også grensen til Zimbabwe. Elva munner ut i den vestlige enden av Cahora Bassa-sjøen, mellom byene Luangwa i Zambia og Zumbo i Mosambik.